sinen wagen en peerden vijf daege Item oft soe geviele dat
enich vanden voirs ptijen scheiden wouden dat sij dat sullen moege
doen ten halven tide vanden voirs tmine op also dat de gene
die scheiden wilt dat den anden een jae te voren seggen sall It
es noch gevorwert dat de voirs wynne op sinen cost maken sal
een goede custbare grecht tuschen dbosch ende tgheroedde Item sall
de voirs henric jaerlix hebben halff de duyven vanden duyfhuys
inden voirs hove staende ende de wynne die sall den duyven teten
geven Item sall de voirs henric en de wynne te gelike coepen
eenen verre ende enen beer en die sall de wynne vortaen op
sinen cost houden tot der tijt datmen die slaet en alsmen die
slaet so sullen de voirs henric ende de wynne den verre en den
beer half en half deylen Item sall de voirs henric den voirs tmijn
duende den voirs wynne geven over ander jaer v ellen lakens
alsulx als hij sinen cnechten gheeft Item sall de voirs wynne
alle jae den voirs tmijn duende op tvoirs goet setten xxv willige
poten en de willigen truncken ten behoirliken tmine en de goede
ten behoerliken plaetsen wel en custberlic bevreden en de grechten
oprechten gelijc anden wynnen boven en beneden voert so mach
de wynne alle verdroechde willigen opt voirs goet affhouwe
ende voer elke also affgehouwen sall hij moeten ii willigen poten
setten Item sall de voirs de wynne de voirs lande den voirs
tmijn duende wynnen en werven wael en custbaerlic gelijc
sinen reengenoeten boven en beneden ende die laten ten affscheiden
van sinen tmine voirs gelijc h na volcht Te weten viii
boende vanden voirs lande besaeyt met rogge en met terwen
te weten vi boender en i dachmael met rogge en vii dachmael
met terwen Item ix boender met storten eens omgedaen
en ix boende braken geheel Item sall noch de voirs wynne
de voirs xii jae duende alle jae een boend lants wel en